**Ministru kabineta rīkojuma projekta**

**„Par valstij piederošā nekustamā īpašuma „V339” Jaunpiebalgas pagastā, Jaunpiebalgas novadā, nodošanu Jaunpiebalgas novada pašvaldības īpašumā”**

 **sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma 42.panta pirmā daļa un 43.pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta rīkojuma projekts „Par valstij piederošā nekustamā īpašuma „V339” Jaunpiebalgas pagastā, Jaunpiebalgas novadā, nodošanu Jaunpiebalgas novada pašvaldības īpašumā” (turpmāk – rīkojuma projekts) sagatavots ņemot vērā Jaunpiebalgas novada domes 2015.gada 14.septembra lēmumu Nr.170 (sēdes protokols Nr.10; 8.§) „Par valsts autoceļa V-339 pārņemšanu pašvaldības īpašumā” un saskaņā ar Publiskas personas mantas atsavināšanas likuma 42.panta pirmo daļu un 43.pantu. Rīkojuma projekts paredz nodot bez atlīdzības Jaunpiebalgas novada pašvaldības īpašumā valstij piederošo nekustamo īpašumu „V339” (nekustamā īpašuma kadastra Nr. 42560060342) – zemes vienību 0.5600 ha platībā (zemes vienības kadastra apzīmējums 42560060342) un uz tās izbūvēto komplekso inženierbūvi (kadastra apzīmējums 42560060342001) – valsts vietējā autoceļa V339 „Pievedceļš Piebalgas stacijai” posmu 0,0.-0,400. km – Jaunpiebalgas pagastā, Jaunpiebalgas novadā (turpmāk – nekustamais īpašums), bez pirmreizējas ierakstīšanas zemesgrāmatā uz valsts vārda. Nekustamā īpašuma piederība valstij ir konstatējama atbilstoši likuma „Par autoceļiem” 4.panta pirmajā daļā noteiktajam, ka valsts autoceļi un to zemes, tai skaitā ceļu zemes nodalījuma joslas, ar visām šo autoceļu kompleksā ietilpstošajām būvēm ir Latvijas Republikas īpašums, un uz šā likuma pamata izdoto Ministru kabineta 2009.gada 29.septembra noteikumu Nr.1104 “Noteikumi par valsts autoceļu un valsts autoceļu maršrutā ietverto pašvaldībām piederošo autoceļu posmu sarakstiem” 3.pielikumā “Vietējie autoceļi” norādītajam par valsts autoceļa V339 “Pievedceļš Piebalgas stacijai” iekļaušanu valsts vietējo autoceļu sarakstā. Saskaņā ar Civillikuma 1477.pantu, kas nosaka, ka lietu tiesības, kas pastāv uz likuma, ir spēkā arī bez ierakstīšanas zemesgrāmatā, rīkojuma projektā minētā nekustamā īpašuma atsavināšana ir pieļaujama Publiskas personas mantas atsavināšanas likuma 42.panta kārtībā, ievērojot faktu, ka nekustamais īpašums atzīstams par šajā likumā minēto publiskas personas mantu. Ar Ministru kabineta 31.05.2010. rīkojuma Nr.297 “Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības "Privatizācijas aģentūra" personā” 9.punktu (9.pielikuma 2794 kārtas numurs) ir noteiktas Satiksmes ministrijas valdījuma tiesības uz nekustamo īpašumu. Nekustamais īpašums nav nepieciešams Satiksmes ministrijai tās kompetencē esošo valsts pārvaldes funkciju īstenošanai, kā arī tas nav nepieciešams citai valsts iestādei, valsts kapitālsabiedrībai, atvasinātai publiskai personai vai tās iestādei kompetencē esošu funkciju nodrošināšanai, jo Ministru kabineta 2011.gada 1.februāra noteikumu Nr.109 „Kārtība, kādā atsavināma publiskās personas manta” 12.punkta kārtībā nav saņemts neviens pieprasījums. Jaunpiebalgas novada dome 2015.gada 14.septembrī ir nolēmusi pārņemt nekustamo īpašumu Jaunpiebalgas novada pašvaldības īpašumā, jo nekustamā īpašuma sastāvā esošais autoceļš V339 atrodas Jaunpiebalgas ciemata teritorijā un faktiski ir Stacijas iela, kas pierāda nekustamā īpašuma izmantošanas piemērošanu likuma “Pašvaldībām” 15.panta pirmās daļas 2.punktā noteiktās autonomās funkcijas īstenošanai - pašvaldības administratīvās teritorijas labiekārtošanai un sanitārās tīrības nodrošināšanai, tai skaitā ielu, ceļu un laukumu būvniecībai, rekonstruēšanai un uzturēšanai.Atbilstoši Civillikuma 968.pantam rīkojuma projektā minētā kompleksā inženierbūve ir atzīstama par šajā rīkojuma projektā minētās zemes vienības daļu. Šie objekti, kopumā veidojot vienu veselumu, nododami Jaunpiebalgas novada pašvaldībai kā vienots, atsevišķs, nedalāms nekustamais īpašums.Valsts akciju sabiedrības „Latvijas Valsts ceļi” 2016.gada 13.aprīļa izziņa Nr.4.9/1584 (turpmāk - izziņa), kas sagatavota saskaņā ar likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 13.panta pirmās daļas 6.punktu, apliecina, ka rīkojuma projektā norādītā zemes vienība (zemes vienības kadastra apzīmējums 42560060342) ir apbūvēta un uz tās atrodas Satiksmes ministrijas Valsts autoceļu fonda bilancē esoša kompleksā inženierbūve - valsts vietējā autoceļa V339 "Pievedceļš Piebalgas stacijai" posms 0,0.–0,400. km, kas saskaņā ar 2013.gada 16.decembra Deleģēšanas līgumu Nr.SM2013/57 nodots valsts akciju sabiedrības „Latvijas Valsts ceļi” pārvaldījumā. Jaunpiebalgas novada pašvaldība pēc nekustamā īpašuma pārņemšanas būs tiesīga Jaunpiebalgas novada pašvaldības teritorijā esošo autoceļu uzturēšanā un būvniecības plānošanā piesaistīt tam nepieciešamo finansējumu, tai skaitā normatīvajos aktos noteiktajā kārtībā no valsts pamatbudžeta programmas „Valsts autoceļu fonds” apakšprogrammas „Mērķdotācija pašvaldību autoceļiem (ielām)” līdzekļiem, nepieprasot papildu līdzekļus no valsts budžeta.Nekustamā īpašuma nodošana Jaunpiebalgas novada pašvaldībai nodrošinās pašvaldības tiesības ieguldīt pašvaldības budžeta līdzekļus pašvaldības autoceļu uzturēšanā, veicinot pašvaldības autonomās funkcijas izpildi.Rīkojuma projekta mērķis ir atļaut Satiksmes ministrijai nodot bez atlīdzības Jaunpiebalgas novada pašvaldības īpašumā valstij piederošo un rīkojuma projektā minēto nekustamo īpašumu Projekts attiecas uz publiskās pārvaldes politikas jomu. |
| 3. | Projekta izstrādē iesaistītās institūcijas | Satiksmes ministrija, valsts akciju sabiedrība „Latvijas Valsts ceļi” un Jaunpiebalgas novada pašvaldība. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pašvaldības administratīvās teritorijas iedzīvotāji. |
| 2. | Tiesiskā regulējuma ietekme uz tautsaimniecību un administratīvo slogu | Mikro līmenī uzņēmējdarbības vide netiek ietekmēta. Pašvaldības un to iestāžu darbiniekiem, kā arī pašvaldības institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016. gads** | Turpmākie trīs gadi (*euro*) |
| **2017** | **2018** | **2019** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |
| 2. Budžeta izdevumi: |  0 |  0 |  0 |  0 |  0 |
| 2.1. valsts pamatbudžets |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |
| 3. Finansiālā ietekme: |  0 |  0 |  0 |  0 |  0 |
| 3.1. valsts pamatbudžets |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X |  0 |  0 |  0 |  0 |
|  0 |  0 |  0 |  0 |
|  0 |  0 |  0 |  0 |
| 5. Precizēta finansiālā ietekme: | X |  0 |  0 |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nekustamā īpašuma nodošana tiks organizēta esošā valsts akciju sabiedrības „Latvijas Valsts ceļi” budžeta ietvaros un izdevumi tiks segti no valsts budžeta programmas 23.00.00 „Valsts autoceļu fonds” apakšprogrammas 23.06.00 „Valsts autoceļu pārvaldīšana, uzturēšana un atjaunošana” paredzētajiem līdzekļiem.Papildus izdevumi no valsts budžeta netiek plānoti.Jaunpiebalgas novada pašvaldībai, pārņemot īpašumā minēto valsts autoceļu, saskaņā ar Ministru kabineta 2008. gada 11.marta noteikumu Nr.173 „Valsts pamatbudžeta valsts autoceļu fonda programmai piešķirto līdzekļu izlietošanas kārtība” 1.pielikumu piešķirtais valsts pamatbudžeta programmas „Valsts autoceļu fonds” apakšprogrammas „Mērķdotācija pašvaldību autoceļiem (ielām)” apmērs Jaunpiebalgas novada pašvaldībai paliek nemainīgs un papildus līdzekļi no valsts budžeta netiek piešķirti.Jaunpiebalgas novada pašvaldība tās teritorijā esošo autoceļu uzturēšanā un būvniecības plānošanā turpinās izmantot atbilstoši mērķiem pašvaldības budžetā pieejamo finansējumu. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti |  Grozījumi Ministru kabineta 2009.gada 29.septembr noteikumos Nr.1104 „Noteikumi par valsts autoceļu un valsts autoceļu maršrutā ietverto pašvaldībām piederošo autoceļu posmu sarakstiem”. Noteikumu grozījumu projekts tiks sagatavots pēc attiecīgā autoceļa posma nodošanas Jaunpiebalgas novada pašvaldības īpašumā. |
| 2. | Atbildīgā institūcija | Satiksmes ministrija |
| 3. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija, Jaunpiebalgas novada pašvaldība un valsts akciju sabiedrība „Latvijas Valsts ceļi”. |
| 2. | Projekta izpildes ietekme uz pārvaldes funkcijām un institucionālo struktūruJaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija. | Nav |

Anotācijas V un VI sadaļa – rīkojuma projekts šīs jomas neskar.

Satiksmes ministrs U.Augulis

Vīza: Valsts sekretārs K.Ozoliņš

29.09.2016. 13:30

1294

Bojāre, 67028380

anita.bojare@lvceli.lv

Siliņa, 67028031

sandra.silina@sam.gov.lv